Onyankopɔn Wɔ Tenabea Pɔtee Bi?
Nea Bible ka
Yiw. Onyankopɔn wɔ beae pɔtee bi a ɔte. Ɔwɔ ɔsoro. Hwɛ nea Bible mu nsɛm yi ka:
Ɔhene Solomon kaa wɔ mpaebɔ mu sɛ: “
Wo ara fi ɔsoro, wo tenabea hɔ tie.”—1 Ahene 8:43.
Yesu Kristo kyerɛɛ n’asuafo no sɛ wɔmmɔ mpae mma wɔn “
Agya a [ɔwɔ] soro.”—Mateo 6:9.
Yesu nyan fii owu mu no, “
ɔkɔɔ ɔsoro ankasa sɛ afei ɔrekoyi ne ho adi Onyankopɔn anim.”—Hebrifo 9:24.
Bible mu nsɛm yi nyinaa di adanse pefee sɛ Yehowa Nyankopɔn wɔ hɔ ankasa. Ɛma yehu nso sɛ ɛnyɛ sɛ Onyankopɔn wɔ baabiara, na mmom ne tenabea wɔ ɔsoro.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn